[{"text_idx": "#000000", "text": "La 4an de decembro en la arta gastejo de la publika biblioteko Belinskij en Jekaterinburgo okazis la Ruslanda premiero de la dokumenta filmo The Universal Language (La universala lingvo) de la Novjorka reg\u0302isoro Sam Green."}, {"text_idx": "#000001", "text": "Post la spektado 21 spektantoj alte taksis la filmon kaj diskutis kelkajn problemojn, kiujn prezentis la reg\u0302isoro. Li sobre traktas la nuntempan Esperanto-movadon kaj la ideon de la internacia lingvo. La intervjuoj kun eminentaj esperantistoj interplektig\u0302is kun unikaj arh\u0302ivaj dokumentoj, kaj ili kreas absolute spektindan majstroverkon lau\u0306 la formo kaj enhavo.\nLa respondeculoj de la arta gastejo entuziasmig\u0302is pri la ideo prezenti pliajn filmojn en kaj pri Esperanto probable kun subtekstoj en la rusa por konatigi neesperantistajn vizitantojn de la plej granda scienca biblioteko de la regiono kun la ideo de la internacia lingvo."}, {"text_idx": "#000004", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000005", "text": "Demonstraj versioj de \u201cLa Ondo\u201d"}]